
SAISTOŠIE NOTEIKUMI
Jūrmalā
	2026. gada
	
	Nr.
	




	
	(protokols Nr. , . punkts)



Par koku ciršanu ārpus meža un apstādījumu aizsardzību Jūrmalas valstspilsētā 

	Izdoti saskaņā ar Pašvaldību likuma 44. panta otro un trešo daļu, 
Meža likuma 8. panta otro daļu un Ministru kabineta 2012. gada 2. maija
noteikumu Nr. 309 “Noteikumi
par koku ciršanu ārpus meža” 
5.2., 5.8. apakšpunktu, 22. punktu




I. Vispārīgie jautājumi

1. Šie saistošie noteikumi (turpmāk – noteikumi) nosaka kārtību, kādā īstenojama koku, kas aug ārpus meža (turpmāk – koki), aizsardzība un uzturēšana, ciršanas izvērtēšanas un publiskās apspriešanas procedūras kārtību, kā arī zaudējumu atlīdzības par dabas daudzveidības samazināšanu (turpmāk – zaudējumu atlīdzība) aprēķināšanas un atlīdzināšanas kārtību Jūrmalas valstspilsētas pašvaldības (turpmāk – pašvaldība) administratīvajā teritorijā.
2. Noteikumos ir lietoti šādi termini:
2.1. bīstams koks – koks ar vizuāli redzamiem bojājumiem – dabas apstākļu rezultātā iztrupējis (vairāk nekā 75 procenti), aizlūzis, sašķelts, sasvēries un ar aprautu vai paceltu sakņu sistēmu, ar izteiktām garenplaisām, pilnīgi izgāzies vai ar citām pazīmēm, kas būtiski ietekmē tā mehānisko noturību;
2.2. kalstošs koks – koks, kuram vainaga ārējā daļā, perifērijā vai atsevišķos sektoros ir atmirstoši zaru gali, nav pazīmes par sekundāra vainaga veidošanos un vainaga lapojuma samazinājums ir vairāk nekā 50 procentu no kopējā vainaga apjoma;
2.3. mazvērtīgs koks – neperspektīvs fona koks, nomākts koks bez augšanas telpas, ar iespiestu vainagu, koks ieaudzis saglabājama un vērtīga koka vainagā, tam traucējot attīstīties, īsmūža vai invazīvs taksons, ja tam nav ekoloģiskas vai funkcionālas vērtības vai tas apdraud dabīgas ekosistēmas;
2.4. koka sakņu aizsardzības zona – teritorija, kas noteikta ap koku, mērot vidējo stumbra diametru 1,3 metru augstumā no sakņu kakla un nosakot zonu no stumbra ārējās malas atbilstoši noteikumu 1. pielikumā noteiktajai koka sakņu aizsardzības zonai. Sakņu aizsardzības zonas iedala šādi:
2.4.1. kritiskā sakņu aizsardzības zona – teritorija, kas noteikta ap koku piecu stumbru rādiusā;
2.4.2. minimālā sakņu aizsardzības zona – teritorija piecu stumbru rādiusā ap kritisko sakņu aizsardzības zonu;
2.4.3. optimālā sakņu aizsardzības zona – teritorija 10 stumbru rādiusā ap minimālo sakņu aizsardzības zonu;
2.5. vainaga kopšana – kokkopja (arborista) izvēlētu pasākumu kopums, kas ietver vismaz vienu no turpmāk minētajām darbībām:
2.5.1. strukturāla vainaga veidošana – stabila vainaga zarojuma struktūras nodrošināšana jaunam kokam;
2.5.2. vainaga pacelšana – zemāko zaru nogriešana, lai nodrošinātu brīvu zonu infrastruktūrai, gājējiem un satiksmei, bet ne augstāk par pusi no koka kopējā augstuma;
2.5.3. sanitāra vainaga tīrīšana – nokaltušu, kalstošu, bojātu zaru nogriešana;
2.5.4. vainaga retināšana – no trešās pakāpes un mazāku, atpalikušu zaru daļas nogriešana visā vainagā, kas var palielināt gaismas caurlaidību, taču neietekmē koka vainaga sākotnējo formu un mehānisko noturību;
2.5.5. vainaga samazināšana – vainaga vai tā daļas izmēra samazināšana, saglabājot dabisko vainaga formu un neizmantojot galotņojošus griezumus;
2.5.6. mākslīga vainaga formas veidošana, uzturēšana – polardēšana (ne retāk kā reizi trijos gados, ievērojot, ka griezuma brūce nedrīkst būt lielāka par trīs cm diametrā) un cirpšana (ne retāk kā reizi gadā);
2.6. Publiskie apstādījumi – apstādījumu teritorija uz pašvaldības īpašumā esošas zemes, kas atrodas Jūrmalas valstspilsētas administratīvās teritorijas publiskajā ārtelpā (ielās, bulvāros, laukumos, parkos un skvēros) un kas bez ierobežojuma pieejama sabiedrībai;


II. Koku aizsardzība un uzturēšana

3. Valsts nozīmes un vietējās nozīmes kultūras pieminekļu zonās, kā arī Baltijas jūras un Rīgas līča piekrastes aizsargjoslā pašvaldības administratīvajā teritorijā koki ir saglabājami. 
4. Koku aizsardzībai un uzturēšanai veicamas šādas darbības:
4.1 vainagu kopšana kokiem, kuru vainagi projicējas uz publiski pieejamām vai blakus esošām zemes vienību teritorijām vai ēkām, darbu veikšanai piesaistot sertificētu kokkopi (arboristu);
4.2 ciršanas atļaujas saņemšana pirms koku ciršanas, izņemot normatīvajos aktos noteiktos gadījumus;
4.3 bīstamu koku nociršana;
4.4 piekļuves nodrošināšana pašvaldības amatpersonai koku apskatei.
5. Aizliegts veikt jebkādas darbības, kas var tieši vai netieši bojāt koku, nodarot tam daļēju vai pilnīgu augtspējas zudumu.
6. Par koka bojāšanu tiek uzskatīta:
6.1 zaru laušana pie stumbra, vainaga kopšana neatbilstoši noteikumu 2.5. apakšpunktam, mizas plēšana, urbumu veikšana stumbrā (izņemot, ja tiek izmantoti risinājumi koka mehāniskās noturības saglabāšanai, izpētes urbumi koka izpētes laikā), sakņu traumēšana, mehāniska vai ķīmiska bojāšana vai citāda veida koka ietekmēšana, kas var izmainīt mikroklimatu koka dobumos, pasliktināt koka stabilitāti un/vai dzīvotspēju (aizmūrēšana, piegružošana, paplašināšana u. tml.);
6.2 kritiskajā sakņu aizsardzības zonā:
6.2.1 koka vai tā sakņu sistēmas apkraušana;
6.2.2 inženiertīklu izbūve, izņemot, ja tiek izmantota beztranšeju (caurdures) metode vai, ja tas nav tehniski iespējams, rakšanas darbi šajā teritorijā tiek veikti ar gaisa lāpstu, vakuuma ekskavatoru, bez mehānismu piemērošanas vai izmantojot citu metodi, nebojājot koka saknes;
6.2.3 rakšanas darbu veikšana, ja paredzēta esošās grunts norakšana vairāk nekā 10 centimetri dziļumā, izņemot gadījumus, kad tiek veikta grunts nomaiņa augsnes ielabošanai vai koka sakņu izpēte;
6.2.4 esošā grunts līmeņa paaugstināšana, uzbēršana vairāk nekā 10 centimetri augstumā;
6.3 minimālajā sakņu aizsardzības zonā traktortehnikas izmantošana rakšanas darbu veikšanai;
6.4 optimālajā sakņu aizsardzības zonā mehānisko transportlīdzekļu pārvietošanās un novietošana zaļajā zonā, ja tas nav saistīts ar koka apsaimniekošanu vai speciālo dienestu darbu;
6.5 koka pārstādīšana vai pārstādīta koka nepienācīga uzturēšana, kā rezultātā piecu gadu laikā pēc tā pārstādīšanas samazinās koka augtspēja;
6.6 koka vainaga lapotnes masas samazināšana vairāk par 20 procentiem trīs gadu periodā, izņemot, ja kokkopja (arborista) atzinumā norādīta nepieciešamība samazināt koka vainaga lapotnes apjomu vairāk par 20 procentiem, lai novērstu koka bīstamību.
7. Noteikumu 6.2. un 6.3. apakšpunkts neattiecas uz gadījumiem, ja:
7.1 kokkopis (arborists) veicis koka sakņu izpēti un tajā konstatēts, ka konkrētajā darbu veikšanas vietā neatrodas koka sakņu sistēma;
7.2 kokkopis (arborists) apstiprinājis risinājumus, kas nebojā koku, un atbilstošs atzinums pievienots iecerei;
7.3 tiek veikti ceļa seguma atjaunošanas darbi ielu sarkano līniju robežās, nepārsniedzot 30 centimetrus dziļumu un nepalielinot apjomu;
7.4 tiek veikti inženiertīklu avārijas remontdarbi vai avārijas seku novēršanas darbi.

III. Koku ciršanas izvērtēšanas kārtība

8. Koku ciršanas atļauja Jūrmalas valstspilsētā ir nepieciešama visiem kokiem sākot ar celma apkārtmēru 63 centimetri vai diametru 20 centimetri, izņemot normatīvajos aktos noteiktos izņēmuma gadījumus. 
9. Lai saņemtu atļauju koku ciršanai, zemes vienības īpašnieks vai tiesiskais valdītājs iesniedz Jūrmalas valstspilsētas administrācijā:
9.1 rakstveida iesniegumu, izņemot, ja koku ciršana paredzēta saistībā ar būvniecību un normatīvajos aktos noteiktajā kārtībā ir iesniegta būvniecības ieceres dokumentācija;
9.2 dokumentu, kas apliecina tiesības veikt koku ciršanu, ja ciršanas ierosinātājs nav zemes vienības īpašnieks;
9.3 grafisko materiālu (piemēram, zemes vienības robežu plānu, topogrāfisko plānu u. tml.), kurā attēlota ciršanai plānoto koku atrašanās vieta zemes vienībā;
9.4 [bookmark: p3][bookmark: p-1355012]sertificēta būvspeciālista atzinumu, ja koks bojā būvi, inženiertīklus vai traucē to darbību.
10. [bookmark: p4][bookmark: p-1355013]Iesniegumus par koku ciršanu izskata Jūrmalas valstspilsētas Koku vērtēšanas komisija (turpmāk – Komisija). Komisija veic koku apskati dabā, noformējot apstādījumu apskates aktu, izskata iesniegumu par koku ciršanu un pieņem lēmumu par atļaujas izsniegšanu koku ciršanai, vai sniedz atteikumu.
11. Atļauja koku ciršanai ir derīga divus gadus no lēmuma par atļaujas izsniegšanu koku ciršanai pieņemšanas dienas. Ja koku ciršana saistīta ar būvniecību un atļaujas koku ciršanai derīguma termiņa laikā būvniecībai ir izsniegta būvatļauja vai normatīvajos aktos noteiktajā kārtībā akceptēta būvniecības iecere, tad atļauja koku ciršanai ir derīga, kamēr ir īstenojama būvniecības iecere.

[bookmark: p5][bookmark: p-1355014][bookmark: p6][bookmark: p-1355015][bookmark: n3][bookmark: n-1355017]IV. Publiskās apspriešanas kārtība

12. [bookmark: p7][bookmark: p-1355018]Komisija rīko publisko apspriešanu par plānoto koku ciršanu publiskajos apstādījumos, ja koku ciršanas dēļ būtiski tiek ietekmēta pilsētvides ainaviskā, dendroloģiskā un ekoloģiskā kvalitāte.
13. [bookmark: p8][bookmark: p-1355019][bookmark: p9][bookmark: p-1355020]Koku ciršanas ierosinātājs iesniedz Komisijai informāciju par plānoto koku ciršanu publiskajos apstādījumos ne vēlāk kā divus mēnešus pirms koku ciršanas darbu uzsākšanas, izņemto, ja koku ciršana ir saistīta ar būvniecību un iepriekš ir veikta būvniecības ieceres publiskā apspriešana.
14. Pirms publiskās apspriešanas procedūras uzsākšanas Komisija izvieto Jūrmalas valstspilsētas pašvaldības tīmekļa vietnēs paziņojumu par publiskās apspriešanas procedūras rīkošanu, kurā ietver informāciju par koku ciršanas ierosinātāju, ciršanas vietu (adresi), ciršanas pamatojumu, nocērtamo koku skaitu, sugu un diametru, publiskās apspriešanas sākuma un beigu datumu. Publiskās apspriešanas termiņš nedrīkst būt īsāks par divām nedēļām no informācijas publicēšanas dienas.
15. Koku ciršanas ierosinātājs publiskās apspriešanas procedūras laikā par saviem līdzekļiem ir tiesīgs organizēt un rīkot sanāksmi par plānoto koku ciršanu, pirms tam Komisijā saskaņojot prezentācijas materiālus, norises vietu un laiku.
16. [bookmark: p10][bookmark: p-1355021]Publiskās apspriešanas procedūra uzskatāma par notikušu arī tad, ja publiskās apspriešanas laikā nav saņemts neviens priekšlikums, iebildums vai atsauksme.
17. Pēc publiskās apspriešanas rezultātu izvērtēšanas Komisija pieņem šo noteikumu 10. punktā noteikto lēmumu un izvieto to Jūrmalas valstspilsētas pašvaldības oficiālajā tīmekļvietnē. 
18. Publiskajos apstādījumos koku vainagošanu, zaru zāģēšanu, koku un krūmu stādīšanu, kā arī krūmu nociršanu saskaņo Komisija.

V. Zaudējumu atlīdzības aprēķināšanas un atlīdzināšanas kārtība

19. [bookmark: p32][bookmark: p-1327154]Zaudējumu atlīdzību (summa euro ) aprēķina, izmantojot šādu formulu: ZA = Kd x Ks x Kc x Kap x Kav x Kk, kur:
19.1 . ZA – zaudējumu atlīdzība par dabas daudzveidības samazināšanu;
19.2 . Kd – koka diametra koeficients;
19.3 . Ks – koka sugas koeficients;
19.4 . Kc – koka nociršanas iemesla koeficients;
19.5 . Kap – apdzīvotas vietas koeficients;
19.6 . Kav – koka atrašanās vietas koeficients;
19.7 [bookmark: p33][bookmark: p-1327155]. Kk – korekcijas koeficients.
20. [bookmark: p34][bookmark: p-1327156][bookmark: p35][bookmark: p-1327157] Koeficientus Kd, Ks, Kc, Kap, Kav nosaka saskaņā ar Ministru kabineta 2012. gada 2. maija noteikumiem Nr. 309 “Noteikumi par koku ciršanu ārpus meža”. Ja nav iespējams dabā uzmērīt koka diametru 1,3 metru augstumā no sakņu kakla, mēra celma diametru, to attiecīgi koriģējot saskaņā ar noteikumu 2. pielikumu.
21.  Komisija aprēķina zaudējumu atlīdzību par visu koku ciršanu, izņemot par kalstošu un bīstamu koku ciršanu, kuriem zaudējumu atlīdzība netiek aprēķināta.
22. Nosakot zaudējumu atlīdzību, piemēro šādus korekcijas koeficientus Kk:
22.1 . mazvērtīgs koks – 0,4;
22.2 [bookmark: p36][bookmark: p-1327158]. citi gadījumi – 1.
23. Ja kokam ir vairāki stumbri un stumbra celma diametrs nav mazāks par 20 cm, zaudējumu atlīdzību nosaka par katru stumbru.
24. Atlīdzība netiek aprēķināta, ja tajā pašā zemesgabalā par katru nocirsto koku tiek iestādīti vismaz trīs 10 gadus veci tās pašas sugas vai ekoloģiski, ainaviski un augšanas apstākļiem līdzvērtīgas sugas koki. Iestādītos kokus drīkst cirst tikai ar Komisijas izdotu ciršanas atļauju, neatkarīgi no to celma diametra.
25.  Par patvaļīgu koku ciršanu Komisija nosaka zaudējumu atlīdzību saskaņā ar noteikumu 19. punktu un uzliek par pienākumu personai, kura veikusi patvaļīgu koku ciršanu, viena mēneša laikā no Komisijas lēmuma spēkā stāšanās dienas samaksāt zaudējumu atlīdzību. Ja nav noskaidrota persona, kura veikusi patvaļīgu koku ciršanu, pienākums segt zaudējumu atlīdzību ir zemes vienības īpašniekam vai tiesiskajam valdītājam. Zaudējumu atlīdzība neatbrīvo no citiem normatīvajos aktos noteiktiem sodiem par patvaļīgu koku ciršanu.
26. Ja koka bojāšanas rezultātā koks pilnībā zaudējis augtspēju, Komisija nosaka zaudējumu atlīdzību saskaņā ar noteikumu 19. punktu un uzliek par pienākumu personai, kura veikusi minētās darbības, viena mēneša laikā no Komisijas lēmuma spēkā stāšanās dienas samaksāt zaudējumu atlīdzību. Ja nav noskaidrota persona, kas veikusi minētās darbības, pienākums segt zaudējumu atlīdzību ir zemes vienības īpašniekam vai tiesiskajam valdītājam. Zaudējumu atlīdzība neatbrīvo no citiem normatīvajos aktos noteiktiem sodiem par koku bojāšanu.

[bookmark: n4][bookmark: n-1355022][bookmark: p11][bookmark: p-1355023][bookmark: p12][bookmark: p-1355024]VI. Noslēguma jautājumi

27. Noteikumi stājās spēkā 2027. gada 1. janvārī.
28. Ar noteikumu spēkā stāšanos spēku zaudē Jūrmalas domes 2024. gada 27. jūnija saistošie noteikumi Nr. 28 “Par koku ciršanu ārpus meža un apstādījumu aizsardzību Jūrmalas valstspilsētā”.

	Priekšsēdētājs
	(paraksts*)
	J. Lediņš



*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU


1. pielikums Jūrmalas domes
[bookmark: piel-1327166]2026. gada __ saistošajiem noteikumiem Nr. __
(protokols Nr. , . punkts)


Par koku ciršanu ārpus meža un apstādījumu aizsardzību Jūrmalas valstspilsētā


[bookmark: 1327167][bookmark: n-1327167]Koka sakņu aizsardzības zonas
[image: ]


2. pielikums Jūrmalas domes
2026. gada __ saistošajiem noteikumiem Nr. __
(protokols Nr. , . punkts)


Korekcijas tabula koka diametra noteikšanai 1,3 metru augstumā
 virs sakņu kakla atbilstoši celma diametram

	Nr.
	Koku suga
	 Koka diametrs 1,3 m augstumā virs sakņu kakla

	p.k.
	priede, ozols
	egle, osis
	bērzs, liepa, melnalksnis
	apse, baltalksnis
	

	Celma diametrs (cm)

	1.
	7,1–14,0
	7,1–13,0
	7,1–14,0
	7,1–12,0
	8

	2.
	14,1–18,0
	13,1–18,0
	14,1–20,0
	12,1–16,0
	12

	3.
	18,1–23,0
	18,1–23,0
	20,1–25,0
	16,1–21,0
	16

	4.
	23,1–28,0
	23,1–29,0
	25,1–29,0
	21,1–25,0
	20

	5.
	28,1–32,0
	29,1–34,0
	29,1–34,0
	25,1–30,0
	24

	6.
	32,1–37,0
	34,1–40,0
	34,1–39,0
	30,1–34,0
	28

	7.
	37,1–41,0
	40,1–45,0
	39,1–43,0
	34,1–39,0
	32

	8.
	41,1–46,0
	45,1–50,0
	43,1–48,0
	39,1–43,0
	36

	9.
	46,1–50,0
	50,1–56,0
	48,1–52,0
	43,1–48,0
	40

	10.
	50,1–55,0
	56,1–61,0
	52,1–57,0
	48,1–52,0
	44

	11.
	55,1–60,0
	61,1–67,0
	57,1–61,0
	52,1–57,0
	48

	12.
	60,1–64,0
	67,1–72,0
	61,1–65,0
	57,1–61,0
	52

	13.
	64,1–69,0
	72,1–78,0
	65,1–70,0
	61,1–66,0
	56

	14.
	69,1–73,0
	78,1–83,0
	70,1–74,0
	66,1–71,0
	60

	15.
	73,1–78,0
	83,1–88,0
	74,1–79,0
	71,1–75,0
	64

	16.
	78,1–83,0
	88,1–93,0
	79,1–83,0
	75,1–80,0
	68

	17.
	83,1–87,0
	93,1–99,0
	83,1–88,0
	80,1–84,0
	72

	18.
	87,1–92,0
	99,1–104,0
	88,1–92,0
	84,1–89,0
	76

	19.
	92,1<
	104,1<
	92,1<
	89,1<
	80





PASKAIDROJUMA RAKSTS

[bookmark: _Hlk171510989]Jūrmalas domes 2026. gada _________ saistošajiem noteikumiem Nr.____ “Par koku ciršanu ārpus meža un apstādījumu aizsardzību Jūrmalas valstspilsētā” 

	Paskaidrojuma raksta sadaļa
	Norādāmā informācija 

	1. Mērķis un nepieciešamības pamatojums
	1.1.  Saistošo noteikumu “Par koku ciršanu ārpus meža un apstādījumu aizsardzību Jūrmalas valstspilsētā” (turpmāk – noteikumi) mērķis noteikt kārtību, kādā īstenojama koku, kas aug ārpus meža (turpmāk – koki), aizsardzība un uzturēšana, ciršanas izvērtēšanas un publiskās apspriešanas procedūras kārtību, kā arī zaudējumu atlīdzības par dabas daudzveidības samazināšanu (turpmāk – zaudējumu atlīdzība) aprēķināšanas un atlīdzināšanas kārtību Jūrmalas valstspilsētas pašvaldības (turpmāk arī – pašvaldība) administratīvajā teritorijā.
1.2.  Ir izdarīti grozījumi Ministru kabineta 2012. gada 2. maija
noteikumos Nr. 309 “Noteikumi par koku ciršanu ārpus meža”, paredzot pašvaldībām papildus pilnvarojumu noteikt saistošajos noteikumos noteikt kārtību, kādā iestādāms cits koks, ja koku ciršanu aizstāj ar jaunu koku iestādīšanu, tiesības noteikt citu celma apkārtmēru vai diametru, no kura sākot koku ciršanai nepieciešama pašvaldības atļauja, tiesības noteikt prasību par koku saglabāšanu. Šis pilnvarojums ir iestrādāts saistošo noteikumu 3. punkta normā, kas nosaka, ka valsts un vietējās kultūras pieminekļu zonās, kā arī Baltijas jūras un Rīgas līča aizsargjoslā Jūrmalas valstspilsētas administratīvajā teritorijā koki ir saglabājami.
1.3.  Jūrmalas valstspilsēta vēsturiski ir veidojusies savienojoties vasarnīcu apbūves ciematiem un vairākiem zvejnieku ciematiem, kuros vēsturiski dominē mazstāvu apbūve parkveida priežu ainavā, koki ir uzskatāmi par Jūrmalas valstspilsētas kultūrvēsturisku vērtību ne tikai publiskajā, bet arī privātajā apbūvē. Tāpat pašlaik novērojams, ka liela daļu koku ir sasnieguši ievērojamu vecumu, kā rezultātā ainavā ienāk jaunāki un tievāki koki, kas vēl nav sasnieguši Ministru kabineta 2012. gada 2. maija
noteikumos Nr. 309 “Noteikumi par koku ciršanu ārpus meža” noteikumos definētos izmērus, tomēr tie tuvākajā nākotnē veidos Jūrmalas valstspilsētas ainavu. Līdz ar to Jūrmalā par saglabājamiem uzskatāmi visi koki sākot ar celma apkārtmēru no 63 centimetriem vai diametru 20 centimetriem un to ciršanai ir nepieciešama koku ciršanas atļauja.

	2. Fiskālā ietekme uz pašvaldības budžetu 
	2.1. Ietekme uz pašvaldības budžetu ieņēmumu daļā nav precīzi aprēķināma, jo atkarīga no zaudējumu atlīdzības summu iemaksas.
2.2. Nav attiecināms uz pašvaldības budžeta izdevumu daļu.
2.3. Nav nepieciešami resursi sakarā ar jaunu institūciju vai darba vietu veidošanu, esošo institūciju kompetences paplašināšanai, lai nodrošinātu noteikumu izpildi.
2.4. Noteikumu izpilde tiek nodrošināta piešķirtā budžeta ietvaros.

	3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci
	3.1.  Sociālā ietekme nav paredzēta;
3.2.  Īstenojot noteikumus tiks labvēlīgi ietekmēta bioloģiskā daudzveidība, gaisa kvalitāte, klimats, ainava, kultūras un dabas mantojums. 
3.3.  Kvalitatīvāka vide un ainava pozitīvi ietekmē iedzīvotāju veselību.
3.4.  Ietekme uz uzņēmējdarbības vidi pašvaldības teritorijā – noteikumi ierobežo uzņēmējdarbības aktivitātes un komersantu, tik tālu, cik tiek noteikti aizliegumi saistībā ar atļauju neizsniegšanu, kas var ietekmēt uzņēmējdarbības vides attīstību.
3.5.  Ietekme uz konkurenci – neierobežo brīvu un godīgu konkurenci.

	4. Ietekme uz administratīvajām procedūrām un to izmaksām
	4.1. Noteikumu piemērošanā privātpersonas - fiziska vai juridiskā persona var vērsties Jūrmalas valstspilsētas administrācijā.
4.2. Galvenie procedūras posmi un privātpersonām veicamās darbības, ko paredz noteikumu projekts – informācija regulāri tiek aktualizēta pašvaldības oficiālajā tīmekļvietnē.
4.3. Noteikumu izpilde neietekmēs institūciju funkcijas un uzdevumus, kuras nodrošinās noteikumu izpildi.

	5. Ietekme uz pašvaldības funkcijām un cilvēkresursiem
	5.1. Ar noteikumiem tiek izpildīta Pašvaldību likuma 4. panta pirmās daļas 2. punktā noteiktā pašvaldības autonomā funkcija, tostarp teritoriju un būvju uzturēšanas prasības, ciktāl tas saistīts ar sabiedrības drošību, sanitārās tīrības uzturēšanu un pilsētvides ainavas saglabāšanu.
5.2. Papildu darba vietas netiks izveidotas.

	6. Informācija par izpildes nodrošināšanu
	6.1. Noteikumu izpildē ir iesaistīta Jūrmalas Koku vērtēšanas komisija.
6.2. Nav paredzēta jaunu institūciju izveide, esošo likvidācija vai reorganizācija.

	7. Prasību un izmaksu samērīgums pret ieguvumiem, ko sniedz mērķa sasniegšana
	Noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai un pašvaldības izraudzītie līdzekļi ir piemēroti leģitīma mērķa sasniegšanai, un pašvaldības rīcība ir atbilstoša.

	8. Izstrādes gaitā veiktās konsultācijas ar privātpersonām un institūcijām 
	Noteikumu projekts normatīvajos aktos noteiktajā kārtībā tiks publicēts pašvaldības tīmekļvietnē sabiedrības viedokļa noskaidrošanai, nodrošinot iespēju privātpersonām iesniegt priekšlikumus un viedokļus par plānotajiem grozījumiem.



	Priekšsēdētājs
	(paraksts*)
	J. Lediņš



*Dokuments parakstīts ar drošu elektronisko parakstu un satur laika zīmogu.

SAISTOŠIE NOTEIKUMI   Jūrmalā  

20 26 .   gada   Nr.   

   

 (protokols Nr.   ,   .   punkts)  

  Par koku ciršanu ārpus meža un apstādījumu aizsardzību Jūrmalas valstspilsētā      

Izdoti saskaņā ar Pašvaldību likuma  44.   panta otro un trešo daļu,    Meža likuma 8.   panta otro daļu un  Ministru kabineta 2012.   gada 2.   maija   noteikumu Nr.   309  “ Noteikumi   par koku ciršanu ārpus meža ”     5.2., 5.8.   apakšpunktu, 22.   punktu    

  I. Vispārīgie jautājumi     1.   Šie s aistošie noteikumi (turpmāk  –   noteikumi) nosaka kārtību, kādā īstenojama koku, kas aug  ārpus   meža (turpmāk  –   koki), aizsardzība un uzturēšana, ciršanas izvērtēšanas un publiskās  apspriešanas procedūras kārtību, kā arī zaudējumu atlīdzības par dabas daudzveidības  samazināšanu (turpmāk  –   zaudējumu atlīdzība) aprēķināšanas un atlīdzināšanas kārtību J ūrmalas  valstspilsētas pašvaldības (turpmāk  –   pašvaldība) administratīvajā teritorijā.   2.   Noteikumos ir lietoti šādi termini:   2.1.   bīstams koks  –   koks ar vizuāli redzamiem bojājumiem  –   dabas apstākļu rezultātā iztrupējis  (vairāk nekā 75   procenti),  aizlūzis, sašķelts, sasvēries un ar aprautu vai paceltu sakņu  sistēmu, ar izteiktām garenplaisām, pilnīgi izgāzies vai ar citām pazīmēm, kas būtiski  ietekmē tā mehānisko noturību;   2.2.   kalstošs koks  –   koks, kuram vainaga ārējā daļā, perifērijā vai atsevišķos sektoros ir atmirstoši  zaru gali, nav pazīmes par sekundāra vainaga veidošanos un vainaga lapojuma  samazinājums ir vairāk nekā 50   procentu   no kopējā vainaga apjoma;   2.3.   mazvērtīgs koks  –   neperspektīvs fona koks, nomākts koks bez augšanas telpas, ar iespiestu  vainagu, koks ieaudzis saglabājama un vērtīga koka vainagā, tam traucējot attīstīties, īsmūža  vai invazīvs taksons, ja tam nav ekoloģiskas vai funkcionālas vērtības v ai tas apdraud  dabīgas ekosistēmas;   2.4.   koka sakņu aizsardzības zona  –   teritorija, kas noteikta ap koku, mērot vidējo stumbra  diametru 1,3   metru   augstumā no sakņu kakla un nosakot zonu no stumbra ārējās malas  atbilstoši noteikumu 1.   pielikumā noteiktajai koka sakņu aizsardzības zonai. Sakņu  aizsardzības zonas iedala šādi:   2.4.1.   kritiskā sakņu aizsardzības zona  –   teritorija, kas noteikta ap koku piecu stumbru  rādiusā;  

